El Col·legi Major Sant Joan de Ribera celebra les Jornades de Portes Obertes, el 27 i el 28 d’abril
2025-07-24

El Col·legi Major Sant Joan de Ribera de Burjassot torna a obrir les seues portes a l’abril. L’entitat burjassotera ha informat que celebrarà dos Jornades de Portes Obertes, els dies 27 i 28 d’abril, per a totes aquelles persones que vulguen conéixer el conjunt històric que alberga la seua seu.

Asistir a les jornades suposarà fer un recorregut guiat per l’icònic Castell de Burjassot i per la seua Devesa, sent els guies d’estes visites els col·legials becats de la institució. Les persones interessades és necessari inscriure’s emplenant aquest FORMULARI.

S’han organitzat tres visites diàries durant els dos dies de Portes Obertes, a les 11.00, a les 12.00 i a les 13.00 hores. Tindran una duració aproximada de 50 minuts i les places estan limitades a 30 persones en cadascuna de les franges horàries.

Durant el passeig per les instal·lacions, els visitants coneixeran l’origen i la història del particular i històric edifici que acull el Col·legi Major des de fa més de 100 anys, així com algunes curiositats de l’espai en el qual residixen els estudiants. També es podrà gaudir de la naturalesa i de l’entorn que oferix el Jardí de la Devesa.